A Bizottság 98/3/EK irányelve

(1998. január 15.)

a műtrágyákra vonatkozó tagállami jogszabályok közelítéséről szóló 76/116/EGK tanácsi irányelvnek a műszaki fejlődéshez történő hozzáigazításáról

(EGT vonatkozású szöveg)

AZ EURÓPAI KÖZÖSSÉGEK BIZOTTSÁGA,

tekintettel az Európai Közösséget létrehozó szerződésre és különösen annak 100a. cikkére,

tekintettel a legutóbb a 97/63/EK tanácsi és az európai parlamenti irányelvvel [1] módosított, a tagállami műtrágyákkal kapcsolatos jogszabályok közelítéséről szóló, 1975. december 18-i 76/116/EGK tanácsi irányelvre [2] és különösen annak 9. cikke (1) bekezdésére,

mivel a Szerződés 7a. cikke egy olyan belső határok nélküli térség megvalósítását tűzi ki célul, amelyben biztosított az áruk, a személyek, a szolgáltatások és a tőke szabad mozgása;

mivel a 76/116/EGK irányelv meghatározta az EGK-műtrágyák belső piacon történő forgalmazásának szabályait;

mivel a 76/116/EGK irányelv I. mellékletét új műtrágyafélékkel kell kiegészíteni úgy, hogy az irányelv II. mellékletében meghatározott közösségi jelölés előnye ezekre kiterjedjen;

mivel a 94/C 138/04 útmutató [3] megállapítja azt az eljárást, amelyet be kell tartani minden olyan személynek (gyártónak vagy képviselőjének), aki a 76/116/EGK irányelv II. mellékletében meghatározott közösségi jelölést kívánja egy műtrágyára alkalmazni, oly módon, hogy műszaki dokumentációt nyújt be a tagállami hatóságokhoz, amelyek ezen dokumentáció előterjesztői lesznek az Európai Bizottság műtrágya-munkacsoportja felé;

mivel az ebben az irányelvben előírt intézkedések összhangban vannak annak a műtrágya-kereskedelem technikai akadályainak felszámolásáról szóló irányelveknek a műszaki fejlődéshez történő hozzáigazításával foglalkozó bizottság véleményével,

ELFOGADTA EZT AZ IRÁNYELVET:

1. cikk

A 76/116/EGK irányelv I. melléklete a következőképpen módosul:

A C. rész "Egyszerű folyékony műtrágyák" című 1. pontja, az ezen irányelv mellékletében szereplő műtrágyákkal egészül ki.

2. cikk

A 76/116/EGK irányelv III. mellékletének A.1. része a következő termékekkel és tűréshatár-értékekkel egészül ki:

"Kalcium-nitrát szuszpenzió | 0,4 % |

Nitrogénműtrágyák oldata karbamid-formaldehiddel |

| 0,4 % |

Nitrogénműtrágya szuszpenzió karbamid-formaldehiddel |

| 0,4 %" |

3. cikk

A tagállamok elfogadják és kihirdetik azokat a rendelkezéseket, amelyek szükségesek ahhoz, hogy ennek az irányelvnek legkésőbb 1998. december 31-ig megfeleljenek, és erről haladéktalanul tájékoztatják a Bizottságot. Ezeket a rendelkezéseket 1999. január 1-jétől alkalmazzák.

Amikor a tagállamok elfogadják ezeket az intézkedéseket, azokban hivatkozni kell erre az irányelvre, vagy azokhoz hivatalos kihirdetésük alkalmával ilyen hivatkozást kell fűzni. A hivatkozás módját a tagállamok határozzák meg.

4. cikk

Ennek az irányelvnek a tagállamok a címzettjei.

Kelt Brüsszelben, 1998. január 15-én.

a Bizottság részéről

Martin Bangemann

a Bizottság tagja

[1] HL L 335., 1997.12.6., 15. o.

[2] HL L 24., 1976.1.30., 21. o.

[3] HL C 138., 1994.5.20., 4. o.

--------------------------------------------------

MELLÉKLET

C. FOLYÉKONY MŰTRÁGYÁK

I. EGYSZERŰ FOLYÉKONY MŰTRÁGYÁK

"Szám | Típusmegjelölés | Az előállításra és az alapvető összetevőkre vonatkozó adatok | Minimális tápanyagtartalom (tömegszázalék); Adatok a tápanyag kifejezésére; Egyéb követelmények | Egyéb adatok a típusmegjelölésre | Garantált tápanyagtartalom; A tápanyagok formája és oldhatósága; Egyéb kritériumok |

1 | 2 | 3 | 4 | 5 | 6 |

5 | Kalcium-nitrát szuszpenzió | Kalcium-nitrát vízben való szuszpendálásával nyert termék | 8 % N Nitrogén összes nitrogénben vagy nitrát és ammónia-nitrogénben kifejezve. Ammónia-nitrogén-tartalom legfeljebb: 1,0 % 14 % CaO Kalcium vízoldható CaO-ban kifejezve | A típusmegjelölés után az alábbi megjelölések egyikét fel lehet tüntetni: levéltrágyázásratápoldatok és -szuszpenziók készítéséreöntözővízzel való kijuttatásra | Összes nitrogén Nitrát-nitrogén Vízoldható kalcium-oxid |

6 | Nitrogén műtrágya oldat karbamid-formaldehiddel | Kémiai eljárással vagy karbamid-formaldehid és a 76/116/EGK irányelv A-1 jegyzékében feltüntetett nitrogéntartalmú műtrágya – amely nem azonos a 3a), 3b) és 5 termékkel – vízben való oldásával nyert termék. | 18 % N összes nitrogénben kifejezve. A garantált összes nitrogéntartalom legalább egyharmad részének karbamid-formaldehidből kell származnia. Biuret tartalom legfeljebb: (karbamid-N + karbamid-formaldehid-N) x 0,026 | | Összes nitrogén Minden legalább 1 %-ot elérő kötési forma esetén: nitrát-nitrogénammónia-nitrogénkarbamid-nitrogénKarbamid-formaldehidből származó nitrogén |

7 | Nitrogén műtrágya szuszpenzió karbamid-formaldehiddel | Kémiai eljárással vagy karbamid-formaldehid és a 76/116/EGK irányelv A-1 jegyzékében feltüntetett nitrogéntartalmú műtrágya – amely nem azonos a 3a), 3b) és 5 termékkel – vízben való oldásával nyert termék. | 18 % N összes nitrogénben kifejezve. A garantált összes nitrogéntartalom legalább egyharmad részének karbamid-formaldehidből kell származnia, és ennek legalább háromötöd részének forró vízben oldhatónak kell lennie. Biuret tartalom legfeljebb: (karbamid-N + karbamid-formaldehid N) x 0,026 | | Összes nitrogén Minden legalább 1 %-ot elérő kötési forma esetén: nitrát-nitrogénammónia-nitrogénkarbamid-nitrogénKarbamid-formaldehidből származó nitrogén Karbamid-formaldehidből származó nitrogén, amely hideg vízben oldható Karbamid-formaldehidből származó nitrogén, amely csak forró vízben oldható" |

--------------------------------------------------